AOT สุดมั่นปรับเพิ่มปริมาณขนส่งขึ้นอีกแนะนำซื้อเพิ่มราคาพื้นฐานเป็น 366 บ.
AOT ผู้บริหารได้ยกระดับปริมาณการขนส่ง (Traffic) ในงวดปี 58 เพิ่มคือ จำนวนผู้โดยสารเพิ่ม 19.6% จากเดิมที่ 10% และจำนวนเครื่องบินเพิ่ม 17.9% จากเดิมที่ 10% หลังปริมาณการขนส่งในเดือนล่าสุดคือ เม.ย.และ พ.ค.58 ออกมาอย่างน่าประทับใจ แนะนำซื้อ ปรับประมาณการกำไรสุทธิปี 58 และ 59 เพิ่มในอัตราประมาณปีละ 3% ราคาพื้นฐานใหม่ซึ่งประเมินด้วยวิธีส่วนคิดลดกระแสเงินสดสุทธิ (DCF, wacc 12%, terminal growth 3%) จึงขยับขึ้นเป็น 366.00 บาท
15 มิ.ย. 2558

บล.ดีบีเอสฯ ระบุในบทวิเคราะห์วันนี้(15 มิ.ย.) ว่า บริษัท ท่าอากาศยานไทย จำกัด (มหาชน) หรือ AOT ผู้บริหารได้ยกระดับปริมาณการขนส่ง (Traffic) ในงวดปี 58 เพิ่มคือ จำนวนผู้โดยสารเพิ่ม 19.6% จากเดิมที่ 10% และจำนวนเครื่องบินเพิ่ม 17.9% จากเดิมที่ 10% หลังปริมาณการขนส่งในเดือนล่าสุดคือ เม.ย.และ พ.ค.58 ออกมาอย่างน่าประทับใจ โดยเฉพาะฟากผู้โดยสารต่างประเทศที่ให้ผลตอบแทนดีกว่าในประเทศนั้นเติบโตสดใสมากเป็น 22.3% และ 29.7% เทียบช่วงเดียวกันของปีก่อนตามลำดับ ด้านเครื่องบินก็เพิ่มขึ้น 14% และ 19.9% ตามลำดับ
สำหรับการขยายสนามบินกรุงเทพฯ เฟส 2 จะเริ่มก่อสร้างได้ประมาณ มี.ค.59 นี้แล้ว และใช้เวลาประมาณ 36 เดือนในการก่อสร้างให้แล้วเสร็จ โดยใช้เงินลงทุนประมาณ 62.5 พันล้านบาท ดูเหมือนจะสูง แต่จะช่วยรองรับผู้โดยสารได้เพิ่มขึ้นอย่างมาก จากเดิมที่ 45 ล้านคนเป็น 80 ล้านคน ทั้งนี้ผู้บริหารคาดว่าจะมีวิธีการประหยัดเงินลงทุนได้อีก ด้วยวิธีการต่างๆ ส่วนการสร้างทางวิ่ง (runway) แห่งที่ 3 กำลังรอใบอนุญาต EHIA ให้อนุมัติออกมา ตามกำหนดการแล้วคาดว่าจะแล้วเสร็จในปี 2563
คงคำแนะนำ ซื้อได้มีการปรับประมาณการกำไรสุทธิปี 58 และ 59 เพิ่มในอัตราประมาณปีละ 3% ราคาพื้นฐานใหม่ซึ่งประเมินด้วยวิธีส่วนคิดลดกระแสเงินสดสุทธิ (DCF, wacc 12%, terminal growth 3%) จึงขยับขึ้นเป็น 366.00 บาท ราคาปิดยังมีส่วนเพิ่มได้อีก 17% จุดเด่นคือ เป็นผู้ประกอบการน้อยรายในไทย และได้รับประโยชน์จากอุตสาหกรรมท่องเที่ยวของไทยที่กำลังฟื้นตัวดีมาก รวมทั้งคาดการณ์อัตราการเติบโตกำไรหลักก็สดใสปีนี้และปีหน้าเป็น 30% และ 18% เทียบ เทียบช่วงเดียวกันของปีก่อนตามลำดับ